V/ leder Astrid A Daniloff Håbet 38 Dato 9910 Bjørnevatn 1.nov 2018 Til Fiskeridirektoratet Kopi Nærings- og Fiskeridepartementet HØRING – INNTEKTSKRAVET I KONGEKRABBEFISKE Sør-Varanger Sjølaksefiskarlag sier NEI til forslaget om å doble inntektskravet til kongekrabbefisket, og forslaget kommer helt mot slutten av året med kort høringsfrist satt til 20. november 2018. «Konge krabben – den såkalte Kamchatka krabben» som russerne satte ut i 1960 årene har gitt utfordringer for fiskerne etter at den invaderte de lokale fjordene i Øst-Finnmark og ble en utfordring særskilt for de som fangsta torsk. Folket på kysten og i fjordene fikk raskt kunnskap om hvordan utnytte krabben som resurs og øynet her muligheten med en ekstra og nødvendig inntekt i kombinasjon med annen inntekt fra primærnæringer. I de senere år har krabben spredt seg vestover i fylket og som kjent er det fritt fiske vest for Nordkapp, men regulert med kvote øst for Nordkapp. For knappe 3 år siden iverksatte sentrale myndigheter nye reguleringstiltak for krabbefisket. Gjeldende kvotekrav; For å få krabbekvote må båtene være 6 m lang og fra 1. jan 2016 var kravet at inntekt fra annet fiske må være kr 100.000,00 og med fangst fra egen båt. Nytt forslag fra Fiskeridirektoratet; Øke inntektskravet til kr 200.000,00 med begrunnelsen at inntekt fra kongekrabbefisket i all hovedsak skal tilfalle fiskere som ble plaget av kongekrabbe i annet fiskeri Minner om at fiskerne i Øst-Finnmark har vært plaget av kongekrabbe siden midten av 1960 årene (les ovenfor) uten at dette har gitt dem noen fordeler – snarere tvert imot.
Gjeldende reguleringstiltak har medført at svært mange som bor langs kysten og ved fjordene er utestengt fra krabbefisket og de som har best utkomme av annet fiske er vinnerne. Ei anna utfordring er at dersom sykdom inntreffer og fiskeren av helsemessige årsaker ikke kommer seg på havet taper han krabbekvota. Det er mulig med legeerklæring, men det er en vanskelig prosess for å få gjennomslag og godkjenning fra forvaltningsmyndighetenes side. Kvalifiseringsfrist bør være 1. desember (i denne sammenheng 1. desember 2019) og nye regler om kvalifiseringskrav gjelder fra 1. januar året etter (2020). Da har fiskerne ett helt år på å kvalifisere seg for fiske. Slik det nå er lagt opp til har man bare dager på å nå nye kvalifiseringskrav fra de vedtas, om man ikke tilfeldigvis allerede har fisket kvantumet som foreslås som kvalifiseringskrav. Sør-Varanger sjølaksefiskarlag anmoder på det sterkeste at gjeldende krav til kvote for fangst av kongekrabbe opprettholdes; «6 m båtlengde og inntektskrav kr 100.000,00». For å få folk til å bo og leve langs med kysten og i fjordene må de ha grunnleggende rett til inntekt av fiske og fangst når og hvor mulighetene finnes rett utafor stuedøra. Forslag om strammere regelverk om bruk av samleteiner, konkrete forslag nevnes ikke. I perioder er det stopp i mottak av krabber hos fiskemottak, det kan komme av fulle lager, uforutsette driftsstopp m.m. I perioder er det liten aktivitet på krabbene og det gir små fangster, og det er ikke økonomisk forsvarlig å gå over lengre distanser for å levere noen få krabber. Skal man da kaste krabbene i havet og håpe på at man fanger dem igjen, det beste er samleteiner. Bruk av samleteiner er det beste og enkleste alternativet før levering til mottak og må opprettholdes. Andre regelendringer kan selvsagt komme med kortere frist. I noen tilfeller opplever de som fangster krabbe at teinene er tømt for krabbe, sannsynligvis er det de som driver ulovlig fangst og ulovlig salg som benytter seg av en slik metode. Det må være mulig for myndighetene å iverksette tiltak for å redusere ulovlig fangst og omsetning av kongekrabbe. Både selger, kjøper og de som serverer kongekrabbe må dokumentere hvor og når krabben er fangsta, og selger må dokumentere hvor samleteinene er lokalisert og når de er tømt. må opprettholdes, fordi det letter leveransene. Elektronisk innrapportering er et alternativ, men har alle som fangster kongekrabbe denne muligheten og er det nettbasert dekning over alt.
Sjølaksefiskere som leverer fangst til fiskemottak, butikker, hoteller, etc skriver pakkseddel og fakturerer til kjøper, og rapporterer til skattemyndigheter, dette er god dokumentasjon av omsetning i sjølaksefiske. Dessuten er det et fåtall som utøver sjølaksefiske grunnet meget strenge reguleringer som er gjennomført i løpet av de 10 siste årene og som har medført; innskrenking av fisketider, fiskeplasser og antall fiskere. Sjølaksefiskerne er ingen trussel eller konkurrent til krabbekvotene fordi det er et fåtall av denne gruppen som fangster krabbe. Noen av de som utøver sjølaksefiske er fiskere av yrke og opparbeider seg ei samlet krabbekvote både fra sjølaksefisket og annet fiske som de utøver. Fiskeridirektoratet må innarbeide rutiner som er til beste for fiskerne i kvoteområdet øst for Nordkapp både hva gjelder fangst og levering.